open-index/open-wikipedia-markdown huggingface dataset:
Lukovištia

**Lukovištia** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1794. Poslednou obnovou prešiel v roku 2010. V interiéri sa nachádza maľovaný kazetový strop z obdobia vzniku kostola a baroková empora v tvare písmena U. Oltár z doby vzniku kostola je murovaná klasicistická architektúra, edikula spočíva na štyroch stĺpoch, ktoré nesú tympanón. Organ od Jána Kyseľa je klasicistický z roku 1822. Fasády kostola sú hladké so segmentovo ukončenými oknami. Veža je členená priebežnými pilastrami a ukončená korunnou rímsou s terčíkom s maľovanými hodinami a barokovou helmicou s laternou.  

Súbor:Lukovištia - Evanjelický kostol -1.jpg|Evanjelický kostol
Súbor:Lukovištia - Evanjelický kostol -5.jpg
Súbor:Lukovištia2.jpg|Interiér kostola
Súbor:Lukovištia4.jpg|Organ
Súbor:Lukovištia3.jpg|Maľovaný kazetový strop


* Rodný dom spisovateľa Ivana Kraska, jednopodlažná stavba z 50. rokov 19. storočia. Upravovaná bola v druhej polovici 20. storočia, stratila tak svoj dobový charakter. Na budove sa nachádza pamätná tabuľa z roku 1956.

* Hrob Ivana Kraska 

Súbor:Lukovištia - Ivan Krasko - rodný dom.jpg|Rodný dom Ivana Kraska 
Súbor:Lukovištia - dom č. 23 - tabuľa.jpg|Rodný dom - tabuľa
Súbor:Lukovištia - Ivan Krasko - hrob.jpg|Hrob Ivana Kraska


## Osobnosti obce
### Rodáci
* Ivan Krasko (* 1876 – † 1958), básnik, prozaik a prekladateľ, predstaviteľ moderny

### Pôsobili tu
* Ladislav Mňačko (* 1919 – † 1994), prozaik, básnik, dramatik a publicista. Je pochovaný na miestnom cintoríne.

## Referencie

## Iné projekty

## Externé odkazy
* 


Kategória:Obce okresu Rimavská Sobota
Lipovec (okres Rimavská Sobota)

**Lipovec** *(maď. Lipóc)* je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z rokov 1788-1793. V interiéri sa nachádza drevená empora v tvare písmena U, nesená drevenými vyrezávanými stĺpmi. Loď kostola má rovný strop. Oltár je klasicistická stĺpová architektúra z polovice 19. storočia, organ má rokokovú organovú skriňu z konca 18. storočia. Fasády kostola sú členené lizénami a polkruhovo ukončenými oknami so šambránami s klenákmi. Veža s nárožnými zaobleniami je členená pilastrami a ukončená korunnou rímsou s terčíkom a ihlancovou helmicou. V blízkosti kostola sa nachádzajú údajne až päťstoročné lipy.

Súbor:Lipovec29.jpg|Interiér evanjelického kostola
Súbor:Lipovec30.jpg
Súbor:Lipovec28.jpg|Empora s organom


## Referencie

## Iné projekty

## Externé odkazy
* 


Kategória:Obce okresu Rimavská Sobota
Lenka (okres Rimavská Sobota)

**Lenka** () je obec na Slovensku v okrese Rimavská Sobota.
 
## Polohopis
Obec leží vo východnej časti Rimavskej kotliny v dolinke ľavostranného prítoku Slanej. 
 
## Dejiny
Obec vznikla zrejme v 13. storočí na území gemerského hradného panstva. Pôvodní obyvatelia obce a okolitého chotára patrili pod správu kráľovského Gemerského hradu. V roku 1366 bola obec vo vlastníctve rodiny Sentkirájovcov a niekoľkých ďalších zemepánov. V roku 1773 tu žilo 18 rodín poddaných, roku 1828 bolo v 50 domoch 430 obyvateľov pracujúcich hlavne v poľnohospodárstve.

## Názov
**Vývin názvu obce**
* 1323 - *Nenke*
* 1427 - *Nenyke*
* 1808 - *Nižní Lenky*
* 1920 - *Lenka*; . 

## Kultúra a zaujímavosti
### Pamiatky
* Kaštieľ Mumhartovcov, dvojpodlažná pôvodne baroková bloková stavba na pôdoryse písmena T s manzardovou strechou, z polovice 18. storočia. Stavba bola prestavaná v duchu klasicizmu okolo roku 1840. Interiér je zaklenutý valenými, pruskými a kláštornými klenbami. Fasády kaštieľa sú členené lizénami a dekorované nárožným skosením, priečeliu dominuje trojuholníkový štít s tympanónom, v ktorom je umiestnený erb. Okná majú jednoduché šambrány, okno na strednej ose priečelia má dekoratívnu suprafenestru. V zadnej časti kaštieľa sa nachádza panská sýpka. 

* Reformovaný kostol, jednoloďová tolerančná klasicistická stavba so segmentovým záverom a predstavanou vežou z roku 1786. Kostol bol upravovaný začiatkom 20. storočia, keď bola pristavaná aj veža ukončená ihlancovou helmicou. Fasády kostola sú členené lizénami a trojdielnymi secesnými oknami. 

Súbor:Lenka - Kaštieľ -a.jpg|Kaštieľ Mumhartovcov 
Súbor:Lenka - Kaštieľ -b.jpg
Súbor:Lenka - kaštieľ a sýpka.jpg|Kaštieľ so sýpkou
Súbor:Lenka - Reformovaný kostol -b.jpg|Reformovaný kostol
Súbor:Lenka - Reformovaný kostol -c.jpg


## Referencie

## Iné projekty

## Externé odkazy
* 


Kategória:Obce okresu Rimavská Sobota
Kráľ (okres Rimavská Sobota)

**Kráľ** je obec () na Slovensku v okrese Rimavská Sobota. V minulosti mal časti Abovce a Riečka, ktoré sú v súčasnosti samostatné obce.

## Kultúra a zaujímavosti
### Pamiatky
* Barokovo-klasicistický kaštieľ, dvojpodlažná stavba na pôdoryse písmena U z roku 1767. Postavená je na staršom základe. Pôvodnými majiteľmi kaštieľa bol rod Pletrichovcov. Súčasťou kaštieľa je kaplnka sv. Ladislava z roku 1753 nachádzajúca sa v pravom krídle. V kaplnke sa nachádza hodnotné barokové zariadenie, hlavný oltár s monumentálnou maľbou, bočné oltáre a kazateľnica. Stavba sa otvára čestným dvorom smerom k obci. Na prízemí sa nachádzajú arkády, na stredovej ose fasády sa nachádza mierny rizalit ukončený hodinovou vežou s barokovou helmicou. Zo strany parku je vstup riešený ako rizalit s portikom, nad ktorým je umiestnený balkón ukončený je trojuholníkovým štítom s tympanónom. Záhradná fasáda je lemovaná párom veží s kazulovýmmi oknami. Pri kaštieli sa nachádza park datovaný ešte do 18. storočia.

* Reformovaný kostol, jednoloďová klasicistická stavba so segmentovým záverom a predstavanou vežou, z roku 1829. Interiér je plochostropý, nachádza sa tu drevená empora. Fasády sú lemované segmentovo ukončenými oknami so šambránami. Veža je lemovaná lizénami a ukončená korunnou rímsou s terčíkom a zvonovitou helmicou. 

Súbor:Kráľ1.jpg|Barokový kaštieľ
Súbor:Kráľ5.jpg
Súbor:Kráľ2.jpg|Vstupná brána kaštieľa
Súbor:Kráľ4.jpg|Kaplnka sv. Ladislava
Súbor:Kráľ7.jpg|Reformovaný kostol


## Referencie

## Iné projekty

## Externé odkazy
* 


Kategória:Obce okresu Rimavská Sobota
Krokava

**Krokava** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Ľudová zvonica, drevená stavba na štvorcovom pôdoryse z 90. rokov 18. storočia. Hornú časť zvonice tvorí drevená arkáda s obdĺžnikovými výrezmi s poloblúčkovým dekorom. Ukončená je ihlancovou helmicou s motívom slnka umiesteným na jej vrchole.

## Referencie

## Pozri aj
* Zoznam kultúrnych pamiatok v obci Krokava

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Kraskovo (okres Rimavská Sobota)

**Kraskovo** (v minulosti *Kraskov*) je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová ranogotická stavba s pravouhlým ukončením presbytétia, bez veže, z prvej polovice 14. storočia. Nachádza sa uprostred opevneného areálu na vyvýšenine nad dedinou. Fresková úprava interiéru, pochádzajúca asi zo 60.-80. rokov 14. storočia je dielom neznámeho majstra znalého súdobého talianskeho maliarstva. V 15. storočí bol obohnaný obranný múrom. Stavba bola poškodená pri tureckých nájazdoch v roku 1555. Od roku 1596 patrí kostol evanjelikom, ktorí ho prispôsobili svojej liturgii. Gotické fresky boli zatreté, čo prispelo k ich zachovaniu. Odkryté boli v roku 1901. Komplexná obnova kostola sa uskutočnila v rokoch 1983-1986, keď boli reštaurované aj fresky. V interiéri sa nachádza kazetový strop z rokov 1758-1768 a dvojramenná protestantská empora z roku 1669 s organom. Oltár a kazateľnica sú renesančné z roku 1669. Krstiteľnica je kamenná z 13. storočia. Fresky sa v kostole nachádzajú na všetkých stenách svätyne, na severnej stene lode a na víťaznom oblúku. V presbytériu sú to postavy apoštolov, Veraikon a Abrahámovo lono. Na víťaznom oblúku sa nachádza výjav Zvestovanie Panne Márii, na jeho pravej strane archanjel Michal vážiaci duše. Na severnej stene lode je ladislavská legenda a výjav Kľaňanie sa troch kráľov. Kostol má hladké bielené fasády s neskororoánskymi oknami s polkruhovým zálenkom. Portál s lomeným oblúkom má profilované kamenné ostenie.  

* Drevená zvonica, renesančná stavba na pôdoryse štvorca s ihlancovou helmicou pokrytou šindľom, z roku 1657. Upravovaná bola na konci 19. storočia. Nachádza sa v areáli kostola.

Súbor:Kostol Kraskovo.jpg|Areál evanjelického kostola
Súbor:Kraskovo1.jpg|Kostol so zvonicou
Súbor:Kraskovo4.jpg
Súbor:Kraskovo26FotoThalerTamas.JPG|Interiér kostola
Súbor:KraskovoFotoThalerTamas.JPG|Presbytérium
Súbor:Svatoladislavská legenda Kraskovo.jpg|Svätoladislavská legenda


## Osobnosti obce
### Pôsobili tu
* August Horislav Škultéty (* 1819 – † 1892), štúrovec, spisovateľ, etnograf, podnecovateľ slovenskej literatúry a vzdelanosti, riaditeľ revúckeho gymnázia

## Referencie

## Pozri aj
* Zoznam kultúrnych pamiatok v obci Kraskovo
* Cirkevný zbor ECAV Kraskovo

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil stredovekého kostola
* Gotická cesta- profil gotického kostola


Kategória:Obce okresu Rimavská Sobota
Kociha

**Kociha** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová neskoroklasicistická stavba s pravouhlým ukončením presbytéria, bez veže, z roku 1856. Obnovený bol v roku 1910, 1995 a naposledy v roku 2009. Interiér kostola je plochostropý. Fasády kostola sú hladké s polkruhovo ukončenými oknami. Priečelie je členené pilastrami a ukončené trojuholníkovým štítom s tympanónom. Vstup je riešený ako jednoosový stĺpový portikus.


image:Kociha - Evanjelický kostol -1.jpg|Evanjelický kostol
image:Kociha - zvonica -1.jpg|Zvonica pri evanjelickom kostole


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Kyjatice

**Kyjatice** je obec na Slovensku v okrese Rimavská Sobota. Kyjatická kultúra z neskorej doby bronzovej je pomenovaná podľa náleziska nad obcou. 

## Kultúra a zaujímavosti
### Pamiatky
* Evanjelický kostol, jednoloďová románsko-gotická stavba s pravouhlým ukončením presbytéria a predstavanou vežou z prelomu 13. a 14. storočia. Ide o takmer intaktne zachovanú stredovekú stavbu s renesančným interiérom. Na prelome 14. a 15. storočia získal kostol hodnotnú freskovú výmaľbu. Nástenné maľby boli objavené v roku 1894, no neboli prezentované. Ďalšie stavebné úpravy na kostole prebehli v 15. storočí a okolo roku 1637. V rokoch 1986-1989 sa uskutočnil komplexný výskum a obnova kostola. V interiéri sa nachádza renesančný maľovaný trámový strop. V presbytériu sa na freskách nachádzajú výjavy apoštolov, svätíc a prorokov, na špalete víťazného oblúka podobenstvo o múdrych a pochabých pannách. Na víťaznom oblúku na nachádzajú scény zo života Krista – Judášov bozk, Kristus pred Pilátom, Nesenie kríža, Ukrižovanie a Pieta. V lodi dominuje na severnej stene zobrazenie Posledného súdu v podobe kruhu, ktorého stredom je Ježiš v mandorle. Z obdobia renesancie pochádza okrem stropu empora, oltár z roku 1678 a patronátna lavica. Kamenná krstiteľnica je románska z 13. storočia. Kazateľnica je baroková z prvej tretiny 18. storočia. Kostol má hladké fasády, veža je dekorovaná oblúčkovým vlysom, má podstrešnú ochodzu a ukončená je šindľovým ihlancom. 

Súbor:Kyjatice kostolík 01.jpg|Evanjelický kostol
Súbor:Kyjatice kostolík 05.jpg
Súbor:Kyjatice7.jpg
Súbor:Kyjatice6.jpg|Freska Posledného súdu
Súbor:Kyjatice12.jpg|Detail fresiek v presbytériu
Súbor:Kyjatice10.jpg
Súbor:Kyjatice14.jpg|Renesančný strop
Súbor:P9010012 (1 of 1)-17.jpg|Renesančná patronátna lavica


## Referencie

## Literatúra
* Furmánek, Vaclav - Veliačik, Ladislav - Vladár, Jozef: *Slovensko v dobe bronzovej*. Bratislava: Veda, 1991. s. 146 nn.

## Iné projekty

## Externé odkazy
* Gotická cesta- profil gotického kostola
* Apsida.sk- profil stredovekého kostola 
* Regionmalohont.sk- fotografie kostola
* Najkrajší kraj- turistické atrakcie v obci


Kategória:Obce okresu Rimavská Sobota
Lehota nad Rimavicou

**Lehota nad Rimavicou** je obec na Slovensku v okrese Rimavská Sobota. Obec vznikla v roku 1957 zlúčením obcí Rimavica a Rimavská Lehota.

## Polohopis
Obec leží v údolí rieky Rimavica, na pomedzí Klenovských vrchov (podcelok Stolických vrchov) a Železníckeho predhoria (podcelok Revúckej vrchoviny). Prístup zabezpečuje cesta III/2776, spájajúca Rimavskú Baňu (cesta I/72 Rimavská Sobota – Brezno) a Kokavu nad Rimavicou (cesta II/595 Poltár – Kokava nad Rimavicou).

Okresné mesto je vzdialené  juhovýchodne, Hnúšťa  severne, Poltár  juhozápadne a do krajského mesta to je  severozápadne.

## Kultúra a zaujímavosti
### Pamiatky
* Evanjelický kostol v časti Rimavica, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1796. Obnovou prešiel v roku 1818, 1924 a 1956. Interiér je plochostropý s fabiónmi. Nachádza sa tu trojramenná empora z doby vzniku kostola od majstrov M. Šafarovského a mlynára T. Chudíka. Oltár je neoklasicistický s obrazom Posledná večera z roku 1854. Oltár bol obnovený v roku 1924. Organ z roku 1855 je dielom L. Kiszelého z Banskej Bystrice. Fasády kostola sú členené lizénovými rámami a polkruhovo ukončenými oknami s lizénami a klenákmi. Veža je členená pilastrami a ukončená korunnou rímsou s terčíkom s hodinami a barokovou helmicou s laternou.

* Evanjelický kostol v časti Rimavská Lehota, jednoloďová klasicistická stavba s polkruhovým ukončením presbytéria a predstavanou vežou, z roku 1797. Podľa nápisu v kostole postihol kostol požiar v roku 1863, o rok nesôr bol obnovený. Ďalšie opravy sa uskutočnili v rokoch 1958-1959 a 1997. Interiér je plochostropý, presbytérium je zaklenuté valenou klenbou s lunetami. Nachádza sa tu trojramenná empora s mramorovaním. Oltár je z roku 1877, organ je neoklasicistický. Fasády kostola sú členené lizénovými rámami a segmentovo ukončenými oknami s lizénami a klenákmi. Veža je členená pilastrami a ukončená ihlancovou helmicou.


Lehota nad Rimavicou - Evanjelický kostol -1a.jpg|Evanjelický kostol v Rimavici
Lehota nad Rimavicou - Evanjelický kostol -2.jpg|Evanjelický kostol v Rimavskej Lehote


## Referencie

## Iné projekty


Kategória:Obce okresu Rimavská Sobota
Kaloša

**Kaloša** je obec na Slovensku v okrese Rimavská Sobota. 

## Časti obce
Skladá sa z dvoch miestnych častí Nižná Kaloša a Vyšná Kaloša. 

## Kultúra a zaujímavosti
### Pamiatky
* Klasicistická kúria v časti Nižná Kaloša, dvojpodlažná obdĺžniková stavba na pôdoryse obdĺžnika s valbovou strechou z prvej polovice 19. storočia. V interiéri sú pruské klenby. Stavbe dominuje rizalit ukončený trojuholníkovým štítom s tympanónom. Vstup do kúrie je riešený ako trojosový portikus s trojuholníkovým štítom s tympanónom.

* Reformovaný kostol v časti Nižná Kaloša, jednoloďová neskoroklasicistická stavba so segmentovým záverom a predstavanou vežou, z roku 1889. Interiér je plochostropý. Nachádza sa tu kazetový strop a drevená protestantská empora. Fasády sú členené pilastrami a polkruhovo ukončenými oknami so šambránami. Veža je členená kordónovými rímsami a pilastrami a ukončená je korunnou rímsou s terčíkom a ihlancovou helmicou. Ukončená je ihlancovou helmicou. 

Súbor:Kálosa13.JPG|Klasicistická kúria
Súbor:Kálosa11.JPG|Pomník prvej a druhej svetovej vojny 
Súbor:Kálosa16.JPG|Portikus kúrie
Súbor:Kálosa07.JPG|Reformovaný kostol
Súbor:Kálosa24.JPG


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Hubovo

**Hubovo** je obec na Slovensku v okrese Rimavská Sobota.
 
## Polohopis
Obec leží na styku východného okraja Rimavskej kotliny a východnej časti Cerovej vrchovine, v dolinke Hubovského potoka. 
 
## Dejiny
Obec vznikla v 11. storočí na území gemerského hradného panstva. Názvy obce: 1335 *Habon*; 1449 *Hwba*; 1808 *Hubo*; 1920 *Hubovo*; . Od 15. storočia patrila rodinám *Hubayovcov*, *Szuhayovcov* a *Kaszaovcov*, neskôr viacerým zemepánom. V roku 1828 tu žilo v 67 domoch 622 obyvateľov pracujúcich hlavne v poľnohospodárstve a vinohradníctve

## Kultúra a zaujímavosti

### Pamiatky
* Reformovaný kostol, jednoduchá jednoloďová stavba s pravouhlým záverom, bez veže, z roku 1776. Areál kostola je ohradený múrom. Pred hmotu kostola je predstavaná murovaná predsieň zakončená trojuholníkovým štítom s vročením 1935. Kostol bol obnovovaný v tomto roku. Stavba má hladké fasády s polkruhovo ukončenámi oknami a sedlovú strechu. 

* Zvonica v areáli kostola, drevená ľudová stavba na štvorcovom pôdoryse z 90. rokov 18. storočia. V spondej časti má drevenú stanovú strechu, z ktorej vyrastá drevená arkádová nadstavbu so štíhlou šindľovou helmicou. 

Súbor:Hubovo - Reformovaný kostol -a.jpg|Reformovaný kostol
Súbor:Hubovo - Drevená zvonica -b.jpg|Reformovaná zvonica
Súbor:Hubovo - Drevená zvonica -a.jpg
Súbor:Hubovo - Reformovaný kostol a zvonica -a.jpg|Kostol a zvonica
Súbor:Hubovo - Reformovaný kostol - interiér -f.jpg|Interiér kostola


## Referencie

## Iné projekty

## Externé odkazy
* 
* Oficiálna stránka obce
* Najkrajší kraj- turistické atrakcie v obci


Kategória:Obce okresu Rimavská Sobota
Hrušovo

**Hrušovo** je obec na Slovensku v okrese Rimavská Sobota.

## Časti obce
Obec sa skladá z častí Hrušovo, Ostrany a Striežovce, ktoré boli pôvodne samostatnými obcami.

## Kultúra a zaujímavosti
### Pamiatky
* Evanjelický kostol v časti Hrušovo, jednoloďová tolerančná stavba so segmentovým ukončením presbytéria, bez veže, z roku 1786. Kostol prešiel obnovou v roku 1904, keď bol prefasádovaný. Interiér je plochostropý s trojramennou emporou. Nachádza sa tu neoklasicistický oltár, stĺpová architektúra s obrazom Milosrdný Samaritán od Gyulu Szabóa z Miškovca z roku 1844. Organ je rokokový z konca 18. storočia. Polkruhovo ukončené okná majú profilované šambrány, prebytérium je členené horizontálnym pásovaním.

* Dedinská zvonica v časti Hrušovo, baroková stavba na pôdoryse štvorca so zvonovitou helmicou, z polovice 18. storočia. Zvonica je drevená so segmentovo ukončenými arkádami. Nacháda sa tu zvon od Benjamína Stephanidesa z roku 1805.

Súbor:Hrušovo - Evanjelický kostol -2.jpg|Evanjelický kostol 
Súbor:Hrušovo - Evanjelický kostol -1.jpg
Súbor:Hrušovo2.jpg|Interiér kostola
Súbor:Hrušovo1.jpg|Empora s organom
Súbor:Hrušovo - Zvonica -1.jpg|Zvonica v Hrušove


* Evanjelický kostol v časti Striežovce, jednoloďová klasicistická stavba s polkruhovým ukončením presbytéria, bez veže, z roku 1811. Úpravami prešiel v rokoch 1907 a 1943. V interiéri sa nachádza kazetový strop a trojramenná empora. Oltár je klasicistický, stĺpová architektúra z doby vzniku kostola s olejomaľbou Kristus v Getsemanskej záhrade. Kazateľnica pochádza zo začiatku 19. storočia, podobne aj organ. Kostol má hladké fasády, okná majú eliptické ukončenie. Hlavnej fasáde dominuje výrazný trojuholníkový štít, predelený kordónovou rímsou. Vstup je riešený ako jednoosový stĺpový portikus ukončený trojuholníkovým štítom.
* Dedinská zvonica v časti Striežovce, drevená neskorobaroková stavba na štvorcovom pôdoryse z 50. rokov 18. storočia. Nachádzajú sa tu zvony z rokov 1922 a 1950. Zvonica má kamenný základ a drevenú arkádovú nadstavbu, strecha je stanová.

Súbor:Striežovce - Evanjelický kostol -1.jpg|Evanjelický kostol v Striežovciach
Súbor:Striežovce - Evanjelický kostol - Oltár.jpg|Olejomaľba Krista v Getsemanskej záhrade
Súbor:Striežovce - Evanjelický kostol - Kazateľnica.jpg|Kazateľnica
Súbor:Striežovce - Evanjelický kostol - Organ.jpg|Organ
Súbor:Striežovce - Zvonica.jpg|Zvonica v Striežovciach


* Evanjelický kostol v časti Ostrany, jednoloďová neorománska stavba s pravouhlým ukončením presbytéria a predstavanou vežou, z roku 1908. Interiér je plochostropý. Nachádza sa tu trojramenná empora. Neoklasicistický oltár je stĺpová architektúra s trojuholníkovým štítom s tympanónom z doby vzniku kostola. Organ je tiež neoklasicistický. Okná kostola sú polkruhovo ukončené so suprafenestrami s klenákmi, fasády sú členené lizénami a dekoratívnym vlysom pod korunnou rímsou. Veža s priebežnými lizénami je ukončená ihlancovou helmicou.

Súbor:Ostrany - Evanjelický kostol -2.jpg|Evanjelický kostol v Ostranoch
Súbor:Ostrany - Evanjelický kostol.jpg


## Referencie

## Iné projekty


Kategória:Obce okresu Rimavská Sobota
Husiná

**Husiná** je obec na Slovensku v okrese Rimavská Sobota. Miestna časť Ľukva, patrí do regiónu Malohont.
 
## Polohopis
Obec leží vo východnej časti Lučenskej kotliny pri Cerovej vrchovine, v dolinke ľavostranného prítoku potoka Suchá. 
 
## Dejiny
Obec v minulosti patrila fiľakovskému hradnému panstvu. Názvy obce: 1332 *Guiba*; 1341 *Guzna*; 1435 *Guzona*; 1920 *Husiná*; . Od polovice 14. storočia patrila rodine *Ratoldovcov*. Od roku 1727 do roku 1431 ju nachádzame vo vlastníctvom kráľovnej (mala 28 port). V roku 1454 sa stala vlastníctvom rodiny *Perényiovcov* a neskôr viacerých zemepánov. V roku 1828 tu žilo v 79 domoch 595 obyvateľov pracujúcich hlavne v poľnohospodárstve. Neskôr obyvatelia obce pracovali i v dvoch miestnych kameňolomoch.

## Kultúra a zaujímavosti
### Pamiatky
* Rímskokatolícky kostol Navštívenia Panny Márie, jednoloďová klasicistická stavba s pravouhlým ukončením presbytéria a predstavanou vežou, z roku 1787. Kostol prešiel obnovou v roku 1890 a rozšírením v roku 1922. Svätyňa je zaklenutá dvoma poľami českej placky, loď má plochý strop. Fasády kostola sú členené lizénami, opornými piliermi a segmentovo ukončenými oknami so šambránami. Veža je členená kordónovou rímsou, lizénovými rámami a ukončená trojuholníkovými štítmi s terčíkmi a ihlancovou helmicou.

Súbor:Husiná - Rímskokatolícky kostol a6.jpg|Kostol Navštívenia Panny Márie
Súbor:Husiná - Rímskokatolícky kostol a1.jpg
Súbor:Husiná - Rímskokatolícky kostol a4.jpg|Detail portálu


## Referencie

## Iné projekty

## Externé odkazy
* 


Kategória:Obce okresu Rimavská Sobota
Hodejovec

**Hodejovec** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová pôvodne baroková stavba s pravouhlým ukončením presbytéria a mierne predstavanou vežou, z roku 1737. Kostol bol klasicisticky upravený v roku 1836 a naposledy v roku 1927. Interiér je zaklenutý korýtkovou klenbou presbytérium, českou plackou. Fasády kostola sú členené lizénami a segmentovo ukončenými oknami so šabránami. Veža je členená kordónovou rímsou, lizénovými rámami a ukončená trojuholníkovými štítmi s terčíkmi a ihlancovou helmicou.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Hajnáčka (okres Rimavská Sobota)

**Hajnáčka** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Hrad Hajnáčka, zrúcanina hradu budovaného od 13. storočia. Vznikol v období mongolského vpádu do Uhorska. Nachádza sa na čadičovom brale nad obcou. Rozšírený bol v 15. storočí. Hrad bol obsadený Turkami v roku 1545 na jeden rok, neskôr predstavoval významný bod protitureckej obrannej línie. Turci hrad dobyli opäť v roku 1645, kontrolovali ho do roku 1649. V roku 1703 vyhorel a bol opustený. 

Súbor:Ajnácskő, Hajnácska Vára - panoramio.jpg|Zrúcaniny hradu Hajnáčka
Súbor:Hajnačka1.jpg
Súbor:Hajnáčka2.jpg
Súbor:Hajnáčka3.jpg
Súbor:Hajnáčka4.jpg


* Kubínyiho alebo Ebeczkého kúria, jednopodlažná dvojtraktová klasicistická stavba na pôdoryse obdĺžnika, z obdobia rokov 1810-1820. Obnovou prešla v roku 1910. Stavbe dominuje jednoosový vstupný portikus lemovaný pilastrami s dekoratívnou konvexne prehnutou atikou. Fasády kúrie sú členené zdvojenými lizénovými rámami a oknami so šambránami a nadokennými reliéfnymi kazetami. Okná majú pôvodné vnútorné mreže. Na valbovej streche sú dva vikiere s vročením 1910.

* Kaplnka, murovaná stavba na pôdoryse štvorca so stanovou strechou, z 18. storočia.

Súbor:Hajnáčka5.jpg|Kubínyiho kúria
Súbor:Hajnáčka8.jpg
Súbor:Hajnáčka10.jpg
Súbor:Hajnáčka7.jpg
Súbor:Hajnáčka6.jpg|Sýpka pri kúrii


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Gortva (obec)

**Gortva** je obec na Slovensku v okrese Rimavská Sobota.

## Dejiny
Prvá písomná zmienka je z roku 1326 vo forme "Gurtuatu", ale obec existovala už v 13. storočí. V 1383 sa spomína v podobe "Kisfalud". V 16. storočí v dôsledku tureckých útokov bola vyľudnená. Znovupostavená bola v 18. storočí a v roku 1828 mala 52 domov so 430 obyvateľmi. V 1846 v dôsledku veľkého požiaru takmer celá dedina vyhorela.

## Kultúra a zaujímavosti
### Pamiatky
* Klasicistická kúria, jednopodlažná stavba na pôdoryse obdĺžnika so stredným rizalitom, z roku 1836. Kúria bola v druhej polovici 20. storočia prefasádovaná a stratila tak pôvodný charakter.

* Reformovaný kostol, jednoloďová neoklasicistická stavba s pravouhlým záverom a predstavanou vežou, z roku 1911. Interiér kostola je plochostropý. Fasády sú členené polkruhovo ukončenými oknami. Veža je členená kordónovými rímsami a lizénovými rámami a ukončená ihlancovou helmicou. 

Súbor:Gortva - Reformovaný kostol -c.jpg|Reformovaný kostol
Súbor:Gortva - ruiny kúrie -1.jpg|Ruiny kúrie

## Osobnosti obce
### Rodáci
* Boldizsár Adorján (* 1820 – † 1867), maďarský spisovateľ, básnik, priateľ Petőfiho, ktorý ho roku 1845 v obci navštívil. 

### Pôsobili tu
* Emília Lemouton (* 1824 – † 1869), maďarská spisovateľka, prekladateľka Shakespeara, manželka Boldizsára Adorjána

## Referencie

 
## Iné projekty

## Externé odkazy
* 
* Najkrajší kraj- turistické atrakcie v obci

## Zdroj
* 


Kategória:Obce okresu Rimavská Sobota
Dubovec

**Dubovec** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky kostol sv. Ladislava, jednoloďová pôvodne stredoveká stavba s polygonálnym ukončením presbytéria a predstavanou vežou, zo 14. storočia. Kostol bol prestavaný a novo zaklenutý v 50. rokoch 18. storočia, keď dostal sučasnú barokovú podobu. Ďalšími úpravami prešiel v roku 1837 a 1905. Interiér je zaklenutý valenou lunetovou klenbou. Nachádza sa tu neobarokový oltár s obrazom sv. Ladislava z roku 1905, bočný oltár je rokokový s obrazom z konca 18. storočia. Rokoková je aj krstiteľnica so sochou Krstu Krista. Fasády kostola sú členené segmentovo ukončenými oknami, na presbytériu s opornými piliermi. Veža je členená lizénovými rámami a ukončená korunnou rímsou s terčíkom a ihlancovou helmicou. 

## Galéria

Súbor:Dubovec - Obecný úrad.jpg|Obecný úrad
Súbor:Dubovec - Smuda Bálint - pam. tabuľa.jpg|Pamätná tabuľa dekana Bálinta Smudu
Súbor:Dubovec - Socha sv. Jána.jpg|Baroková socha sv. Jána Nepomuckého z roku 1787


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Dubno (okres Rimavská Sobota)

**Dubno** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoduchá jednoloďová stavba s polygonálnym ukončením presbytéria a vežou tvoriacou súčasť jej hmoty, z roku 1782. Kostol prešiel zásadnou prestavbou v roku 1927. Jednoduchá fasáda je bez dekoru je členená polkruhovo ukončenými oknami. Veža je ukončená ihlancovou helmicou.

Súbor:Dobfeneki templom 1.jpg|Kostol Nanebovzatia Panny Márie
Súbor:Dobfeneki templom 2.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Drňa

**Drňa** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1802. Autorom stavby bol staviteľ J. Fischer z Rimavskej Soboty. Kostol bol prestavaný v rokoch 1835-1840. Interiér je zaklenutý troma poľmi českej placky. Nachádza jú sa tu dve protiľahlé empory so štukovou ornamentikou. Kazateľnica je klasicistická z prvej polovice 19. storočia. Fasády kostola s nárožnými zaobleniami sú členené lizénami a polkruhovo ukončenými oknami so šambránami. Veža je členená kordónovými rímsami a pilastrami a ukončená korunnou rímsou s terčíkom a zvonovitou helmicou. Nachádza sa tu zvon zo začiatku 19. storočia. Južný vstup do kostola je riešený ako murovaná predsieň s rustikálne barokovou štukovou výzdobou s trojuholníkovým štítom s tympanónom s vročením 1834. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Číž (okres Rimavská Sobota)

**Číž** (, do roku 1948 ) je obec na Slovensku v okrese Rimavská Sobota.

## Obyvateľstvo
V roku 2011 tu žilo 666 obyvateľov. V roku 2001 sa 88% obyvateľov hlásilo k maďarskej národnosti. 

## Dejiny
náhľad|left|Kúpeľný dom Neptún v roku 1903
Prvá písomná zmienka o obci je z roku 1245, v roku 1274 je uvedená pod súčasným názom. V rokoch 1565 a 1682 obec vyplienili Turci. 
V roku 1862 bol objavený liečivý jódo-brómového prameň miestnym obyvateľom Ondrejom Harnóczom pri kopaní studne na svojom pozemku. Chemický rozbor čížskej vody realizoval doktor Dr. Karol Than v Budapešti v roku 1865. O rozvoj kúpeľov sa zaslúžil Artur Glos, geológ a banský inžinier z Číža. Prvé pramene boli pomenované *Themis* a *Hygiea*, neskôr pribudol prameň *Neptún*. V roku 1888 boli otvorené kúpele, ktoré patrili Rimavsko-muránskej účastinnej spoločnosti. Liečila sa tu aj Alice Masaryková. Kúpele získali aj mnohé ocenenia, napríklad  certifikát z výstavy v Bruseli v roku 1879 a striebornú medailu z roku 1904 zo svetovej výstavy v St. Louis v USA. Miestna voda obsahuje jód a bróm, používa sa na liečenie ciev, nervov a pohybového ústrojenstva.

## Kultúra a zaujímavosti
### Pamiatky
* Reformovaný kostol, jednoloďová historizujúca stavba s pravouhlým záverom a predstavanou vežou, z rokov 1879-1881. Interiér je plochostropý, nachádzajú sa tu dve murované empory. Fasády sú členené lizénami, okná sú polkruhovo zakončené. Veža je zakončená ihlancovou helmicou.
 
Súbor:Csízi református templom.JPG|Reformovaný kostol
Súbor:Csízi református templom az emlékművel.JPG
Súbor:1848-49-es szabadságharc emlékműve Csíz községben.JPG|Pomník Mihálya Tompu pri kostole

* Kúrie, barokovo-klasicistická z konca 18. storočia, klasicistická z 19. storočia.
* Prírodnokrajinársky park pri kaštieli, historická zeleň z 19. storočia.
* Súbor historických liečebných domov Neptún a Mária, dvojpodlažné romantické stavby na pôdoryse obdĺžnika z konca 19. storočia. Fasády liečebných domov sú dekorované hrázdením a vyrezávanými prvkami ríms a štítov.

Súbor:Číž4.jpg|Liečebný dom Mária
Súbor:Číž5.jpg
Súbor:Číž2.jpg|Liečebný dom Neptún
Súbor:Číž3.jpg


## Referencie

## Iné projekty

## Externé odkazy
* 
* Oficiálna stránka kúpeľov
* Najkrajší kraj- turistické atrakcie v obci


Kategória:Obce okresu Rimavská Sobota
Kategória:Kúpele na Slovensku
Čierny Potok

**Čierny Potok** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Pomník obetiam Druhej svetovej vojny, dvanásť obyvateľov obce spomedzi ďalších fašistami odvlečených do koncentračných táborov tu zahynulo. Pomník pochádza z roku 1970.

Súbor:Čierny Potok - pamätník (1).jpg|Pamätník obetiam Druhej svetovej vojny
Súbor:Čierny Potok - pamätník (2).jpg
Súbor:Čierny Potok - pamätník.jpg


## Referencie

## Pozri aj
* Zoznam kultúrnych pamiatok v obci Čierny Potok

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Gemerček

**Gemerček** je obec na Slovensku v okrese Rimavská Sobota.
 
## Polohopis
Obec leží v západnej časti Rimavskej kotliny, v dolinke prítoku Rimavy. 
 
## Dejiny
Obec vznikla v 1. polovici 13. storočia na území, ktoré dostala rodina *Ratoltovcov*. Prvý raz sa spomína v roku 1427 ako majetok Pavla Ratolta. Názvy obce: 1427 *Gwmory*; 1489 *Gemery*; 1786 *Gömöri*; 1920 *Gemerček*; . Najstarším známym zemepánom obce bol *Juraj Jolsvai*. V roku 1489 bola obec vo vlastníctve zemianskej rodiny *Gömöryovcov*, neskôr *Mariássyvcov* a *Hámosovcov*. V roku 1554 ju zničili Turci a v roku1683 poľsko-litovské vojská. V roku 1773 tu žilo 11 rodín poddaných a 5 rodín želiarov, roku 1828 bolo v 29 domoch 225 obyvateľov zaoberajúcich sa hlavne poľnohospodárstvom a ovocinárstvom.

## Kultúra a zaujímavosti
### Pamiatky
* Rímskokatolícky kostol sv. Alžbety Uhorskej, jednoloďová neoklasicistická stavba s pravouhlým ukončením presbytéria a predstavanou vežou, z rokov 1880-1883. Interiér je zaklenutý pruskou klenbou s neobarokovou výmaľbou, nachádza sa tu empora nesená dvoma piliermi, ktorá je podklenutá českými plackami. Zariadenie pochádza z doby vzniku kostola. Oltár sv. Alžbety s prvkami secesie je zo začiatku 20. storočia. Fasády sú hladké s polkruhovo ukončenými oknami, na priečelí s lizénami. Veža je členená kordónovou rímsou a pilastrami a ukončená ihlancovou helmicou.

* Prícestná kaplnka, neskoroklasicistická stavba vo forme edikuly na pôdoryse štvorca z roku 1883. Priečelie kaplnky je členené pilastrami a ukončené trojuholníkovým štítom, bočné strany lizénovými rámami.

Súbor:Gemerček - Kostol sv. Alžbety (1).jpg|Kostol sv. Alžbety Uhorskej
Súbor:Gemerček - Kostol sv. Alžbety, interiér.jpg|Interiér kostola
Súbor:Gemerček - Kostol sv. Alžbety, interiér (1).jpg|Klenby
Súbor:Gemerček - Kostol sv. Alžbety, interiér (2).jpg|Detail výmaľby stropu


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Chanava

**Chanava** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba so segentovým záverom a vežou tvoriacou súčasť jej hmoty, z rokov 1823 – 1830. Interiér je plochostropý. Nachádzajú sa tu dve protiľahlé murované empory podklenuté pruskými klenbami. Na empore je organ od firmy Rieger z roku 1893. Fasády kostola sú členené lizénovými rámami a segmentovo ukončenými oknami so šambránami. Veža je členená kordónovými rímsami a pilastrami a ukončená je korunnou rímsou s terčíkom s hodinami a zvonovitou helmicou.

* Pamätník s bustou Michala Tompu z roku 1940. Nachádza sa pri kostole. 

* Pamätná fara, pôsobisko básnika Michala Tompu, jednopodlažná eklektická stavba na pôdoryse obdĺžnika z 50. rokov 19. storočia. Na budove fary je umiestnená pamätná tabuľa básnika.
* Náhrobok básnika Michala Tompu na miestnom cintoríne pri kostole z roku 1868.  
* Klasicistická kúria, jednopodlažná dvojtraktová stavba na obdĺžnikovom pôdoryse z druhej polovice 19. storočia. Dvorové fasády kúrie sú členené otvorenou stĺpovou arkádou. Okná majú rímsové suprafenestry.

Súbor:Református templom Hanva.JPG|Reformovaný kostol
Súbor:Hanvai református templom.JPG
Súbor:Tompa Mihály szobra Hanván.JPG|Busta Michala Tompu
Súbor:Tompa Mihály sírja Hanván.JPG|Náhrobok Michala Tompu
Súbor:Tompa Mihály sírja.JPG


## Osobnosti obce
### Pôsobili tu
* Michal Tompa (* 1817 – † 1868), maďarský básnik, miestny reformovaný farár

## Referencie

## Iné projekty

## Externé odkazy
* 
* Najkrajší kraj – turistické atrakcie v obci


Kategória:Obce okresu Rimavská Sobota
Cakov

**Cakov** je obec na Slovensku v okrese Rimavská Sobota.

## Obyvateľstvo
### Sčítanie 2021
 **údaje:** *Sčítanie obyvateľov, domov a bytov v roku* 2021

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba so segmentovým záverom a predstavanou vežou, z roku 1922. Stojí na mieste staršej stavby z roku 1835, z ktorej časť mohla byť použitá pri stavbe súčasného kostola. Fasády kostola sú členené opornými piliermi, lizénovými rámami a polkruhovo ukončenými oknami s profilovanými šambránami. Veža je lemovaná bosážou a ukončená korunnou rímsou s oblúčkovým vlysom a ihlancovou helmicou.

* Rímskokatolícky kostol Mena Panny Márie, jednoloďová neoklasicistická stavba s polygonálnym ukončením presbytéria a predstavanou vežou, z roku 1931. Fasády kostola sú členené opornými piliermi a polkruhovo ukončenými oknami s profilovanými šambránami. Veža je členená kordónovou rímsou a lizénami a ukončená ihlancovou helmicou.


image:Cakov - Reformovaný kostol -3.jpg|Reformovaný kostol
image:Cakov - Rímskokatolícky kostol.jpg|Rímskokatolícky kostol Mena Panny Márie


## Referencie

## Iné projekty

## Externé odkazy
* 
* Gemernet.sk- profil obce
* Najkrajší kraj- turistické atrakcie v obci


Kategória:Obce okresu Rimavská Sobota
Chrámec

**Chrámec** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou, z roku 1802. Stojí na mieste staršieho gotického kostola. Halová stavba je v interiéri ukončená na oboch stranách polkruhom, zaklenutá je českými plackami. V interiéri sa nachádzajú murované protestantské empory. Kazateľnica je murovaná z obdobia vzniku kostola. V kostole uchovávajú staré bohoslužobné nádoby zo 17. storočia. Fasády sú hladké s polkruhovo ukončenými oknami. Veža je členená kordónovou rímsou a zakončená trojuholníkovými štítmi s terčíkmi a ihlancovou helmicou s dekoratívnymi vežicami.

Súbor:Chrámec - Reformovaný kostol -3.jpg|Reformovaný kostol
Súbor:Chrámec - Kaplnka sv. Anny -1.jpg|Kaplnka sv. Anny


## Referencie

 
## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Bátka

**Bátka** je obec na Slovensku v okrese Rimavská Sobota.

## Kultúra a zaujímavosti

### Pamiatky
* Reformovaný kostol, jednoloďová klasicistická stavba s pravouhlým ukončením presbytéria a predstavanou vežou z roku 1808. Prestavaný bol v roku 1908, kedy získal súčasnú historizujúcu podobu. Fasáda kostola je členená lizénami, okná sú polkruhovo ukončené, pod korunnou rímsou je vlys. Veža je ukončená ihlancovou helmicou.
* Súbor klasicistických kúrií z 19. storočia. Ide o jednopodlažné stavby na pôdoryse obdĺžnika s valbovou strechou.

Súbor:Batka templom2.JPG|Reformovaný kostol
Súbor:Batka templom3.JPG
Súbor:Bátka - Kostol reformovanej cirkvi.jpg
Súbor:Ciconia ciconia nests Bátka 4b 2013.JPG|Jedna z miestnych kúrií


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Belín

**Belín** je obec na Slovensku v okrese Rimavská Sobota.

## Starostovia
* 2002–2005 – Tibor Huszti (KSS)
* 2006 – Štefan Šimko (HZD), (doplňovacie voľby 25. marca 2006) 

## Kultúra a zaujímavosti

### Pamiatky
* V obci sa v minulosti nachádzal reformovaný kostol, klasicistická stavba z roku 1863. Išlo o sieňovú stavbu s rovným uzáverom. Kostol bol upravený v 20. storočí. V interiéri sa nachádzal maľovaný kazetový strop, murovaná protestantská empora nesená dvoma stĺpmi a murovaná kazateľnica s dreveným baldachýnom. V súčasnosti kostol už nestojí, pretože bol zbúraný.http://www.obecbelin.sk/images/Belin011.jpg  Časť stavebného materiálu z bývalého kostola sa použila pri budovaní nového reformovaného kostola vo Fiľakove.   

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Barca (okres Rimavská Sobota)

**Barca** (maďarsky *Baraca*) je obec na Slovensku nachádzajúca sa v okrese Rimavská Sobota v Banskobystrickom kraji.

## Dejiny
Obec je listinne doložená z roku 1334 pod názvom Barasta, ako kráľovská donácia Ratoldovcom, je však staršieho pôvodu. Často sa tu menili zemepáni. Od polovice 16. storočia patrila jágerskej kapitule, potom jezuitskému kolégiu v Košiciach. Koncom 17. storočia ju spustošili vojny a morové pohromy, takže v porovnaní so 16. storočím mala roku 1773 len tretinu poddaných. Roku 1828 tu žilo 500 obyvateľov v 55-tich domoch. Obyvatelia sa zaoberali väčšinou poľnohospodárstvom. V roku 1920 až 1925 nastala parcelácia veľkostatku a príchod slovenských obyvateľov, ktorí sa usadili na pridelených pozemkoch. V roku 1938–1944 bola obec pripojená k Maďarsku. JRD bolo založené v roku 1952, kde pracovala väčšina obyvateľstva.

## Názov
**Vývin názvu obce**
* 1334 - *Barasta*
* 1345 – *Barachcha*
* 1495 – *Barza*
* 1808 – *Baracza*
* 1920 – *Borica*
* 1927 – *Barca*, maďarsky *Baraca*

## Obyvateľstvo
V roku 2001 v obci žilo 394 obyvateľov, z toho 85,5% sa hlásilo k maďarskej národnosti.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová barokovo-klasicistická stavba so segmentovým ukončením presbytéria a predstavanou vežou z roku 1787. V roku 1913 bola postavená veža. Interiér kostola je zaklenutý pruskými klenbami. Nachádza sa tu neskorobarokový hlavný oltár Najsvätejšej Trojice z druhej polovice 18. storočia a barokový bočný oltár. Kazateľnica je neskorobaroková polychrómovaná, z rovnakého obdobia ako hlavný oltár. Drevená krstiteľnica pochádza z konca 19. storočia. Priečelie kostola je členené pilastrami a ukončené volútovým štítom. Veža je členená lizénovými rámami a ukončená korunnou rímsou s terčíkom a ihlancovou helmicou. 


image:Barca - Kostol Najsvätejšej Trojice -1.jpg|Kostol Najsvätejšej Trojice


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Babinec

**Babinec** () je obec na Slovensku v Banskobystrickom kraji, nachádzajúca sa v okrese Rimavská Sobota.

## Polohopis
Obec sa nachádza v severovýchode Slovenského rudohoria na plošine medzi Rimavskou kotlinou a potokom Pápča, v nadmorskej výške 419&nbsp;metrov a má rozlohu 491&nbsp;hektárov. K častiam obce patrí aj Babinský mlyn a osada Klinovo. Krajina okolo Babinca nie je silne zalesnená, hlavne v severnej časti je oblasť s prevládajúcim zmiešaným dubovo-bukovým lesom.

## Dejiny
Prvé osídlenie oblasti okolia obce Babinec pochádza z neskorej doby bronzovej. Náleziská z jednej z kultúr tohoto obdobia sa nachádzajú pri susednej obci Kyjatice. Súčasné osídlenie obce Babinec vznikalo v priebehu 13. storočia. Prvá historická zmienka o súčasnej obci pochádza z roku 1407 (1407&nbsp;*Babalawka*, 1413&nbsp;*Babaluchka*, 1427&nbsp;*Babafalva*). Obec v 17. storočí patrila do vlastníctva šľachtických rodov Derenčéniovcov a Séčiovcov, od 17. storočia k muránskemu panstvu. V roku 1427 bolo v obci 13 osídlencov, z ktorých po tureckom pustošení v roku 1598 zostalo iba päť domov. V roku 1828 mala obec Babinec 270&nbsp;obyvateľov v 35&nbsp;domoch.

Obyvatelia obce sa zaoberali poľnohospodárstvom, neskôr pestovaním ovocia (hlavne jablká, slivky a hrušky). V zimnom období sa obyvatelia obce zaoberali košíkarstvom, vyrábali drevené náradie pre poľnohospodárstvo a domácnosť, jednoduché tkáčske náradie, drevené (dubových) vyrezávané skrine, súseky (bedne na uskladňovanie obilia), tkali látky a vyrábali koberce z trhaných textílií. V súčasnosti v obci dominuje poľnohospodárstvo a ovocinárstvo.

Počas Slovenského národného povestania sídlila v obci v októbri 1944 partizánska brigáda Rákosi.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria, bez veže, z konca 18. storočia. Kostol prešiel obnovami v rokoch 1825, 1914 a 1947. V interiéri sa nachádza drevená trojramenná empora a maľovaný kazetový strop s neskororenesančno-barokovou rustikálnou ornamentikou štylizovaných kvetov a listov, ktorý pochádza zo staršej stavby. Oltár je klasicistická stĺpová architektúra ukončená tympanónom s centrálnym obrazom Krista v Getsemanskej záhrade. Organ je barokový s trojdielnou skriňou, zdobený akantovou ornamentikou z prvej polovice 18. storočia, pochádzajúci z Rimavskej Bane. V roku 1841 sem bol premiestnený Karolom a Michalom Kyseľovcami. Fasády kostola sú hladké s polkruhovo ukončenými oknami. Priečeliu dominuje štít s prelamovanou rímsou. 

* Dedinská zvonica, murovaná barokovo-klasicistická stavba na pôdoryse štvorca z konca 18. storočia. Nárožia zvonice sú zaoblené, ukončená je korunnou rímsou s terčíkom a barokovou helmicou s laternou. Vo zvonici je umiestnený zvon z roku 1813, práca B. Stephanidesa z Lučenca.

Súbor:Babinec1.jpg|Evanjelický kostol
Súbor:Babinec2.jpg|Interiér kostola
Súbor:Babinec5.jpg
Súbor:Babinec3.jpg|Barokový organ
Súbor:Babinec4.jpg|Maľovaný kazetový strop


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Bottovo

**Bottovo** je obec na Slovensku v okrese Rimavská Sobota.

## Dejiny
Obec Bottovo vznikala začiatkom 20. storočia keď sa na mieste staršieho veľkostatku Coburgovcov usadili slovenskí osadníci z Oravy a Pohronia a českí kolonisti z Českomoravskej vrchoviny. 

Už v roku 1921 oravskí kolonisti založili kolóniu Dievčie Pole, ktoré sa po spojení s legionárskymi kolóniami Gerňov a Dobrá neskôr spojili. Obec bola výrazne zasiahnutá revíziou hraníc po druhej svetovej vojne, kedy ostala na maďarskej strane.

Hoci malo goralské obyvateľstvo dôležitú úlohu pri rozvoji obce, v súčasnosti sa goralské nárečie v obci neudržalo.

## Kultúra a zaujímavosti
### Pomníky
* Pamätník Ivana Kraska


image:Bottovo - Ivan Krasko -1.jpg|Pamätník Ivana Kraska


## Partnerské obce
*  Lukovištia, Slovensko

## Referencie

## Iné projekty

## Externé odkazy
* 


Kategória:Obce okresu Rimavská Sobota
Gemerský Jablonec

**Gemerský Jablonec** (, do roku 1927 *Jablonica*, 1927 - 1948 *Almáď*) je obec na Slovensku v okrese Rimavská Sobota. 
 
## Polohopis
Obec leží uprostred Cerovej vrchoviny v dolinke pramennej oblasti potoka Gortva.
 
## Dejiny
Obec vznikla už v 11. alebo 12. storočí a na jej chotári sa neskôr vyvinulo niekoľko samostatných sídlisk. Patrila rôznym zemanom, ktorí tu mali svoje kúrie. Názvy obce: 1275 *Almág*; 1786 *Almagy*; 1920 *Jablonica*; 1927 *Almáď*;  1948 *Gemerský Jablonec*; . V 13. a 14. storočí sa z jej chotára odčlenili obce Petrovce a *Utas*. Od roku 1554 bola poplatná Turkom, pred ktorých svojvôľou sedliaci z obce utiekli. V 18. storočí boli v obci zemepánmi *Kubínyiovci*, neskôr barón *Gejza Kemény, Juraj Margulit a Mór Braun*. V roku 1773 tu žilo 38 rodín poddaných a dve rodiny želiarov, roku 1828 bolo v 59 domoch 541 obyvateľov pracujúcich hlavne v poľnohospodárstve. V roku 1889 časť obce zhorela.

## Kultúra a zaujímavosti
### Pamiatky
* Rímskokatolícky kostol sv. Abdona a Senena, jednoloďová románska stavba s polkruhovou apsidou a vežou tvoriacou súčasť jej hmoty, z prvej polovice 13. storočia. Nachádza sa na kopci na okraji dediny. Kostol je vystavaný z kamenných kvádrov, ktoré boli pravdepodobne pôvodne neomietnuté. Reštaurovanie kostola sa uskutočnilo v roku 1933 a 1969. Archeologický výskum v exteriéri kostola bol realizovaný v roku 2008. Na západnej strane lode sa nachádza románska murovaná empora nesená dvoma stĺpmi. Z ďalších románskych detailov sa v kostole dochovali združené románske okná na západnej strane veže. Na južnej strane lode sa nachádza ústupkový portál a zamurované románske okná. Počas prestavby kostola v 18. storočí došlo k úprave interéru. Z roku 1703 pochádza drevený maľovaný strop zložený z 88 kaziet, ako autor sa uvádza Friderico Claudini. V tomto období boli zväčšené okná, presunutý vstup na nové miesto a bola vybudovaná nová sakristia. Drevená časť empory pochádza z roku 1815. Fasády kostola sú hladké bielené, okná majú eliptické zakončenie. Strecha je pokrytá šindľom a veža má ihlancovoú helmicu.

Súbor:Gemerský Jablonec - Church of St. Abdon and Sennen -2.jpg|Kostol sv. Abdona a Senena
Súbor:Gemerský Jablonec - Church of St. Abdon and Sennen -b.jpg
Súbor:Gemerský Jablonec - Church of St. Abdon and Sennen -c.jpg
Súbor:Gemerský Jablonec - Church of St. Abdon and Sennen - interior-2.jpg|Interiér kostola
Súbor:Gemerský Jablonec - Church of St. Abdon and Sennen - interior-b.jpg|Detail kazetového stropu


## Referencie

## Iné projekty

## Externé odkazy
* 
* Apsida.sk- profil románskeho kostola
* Najkrajší kraj- turistické atrakcie v obci


Kategória:Obce okresu Rimavská Sobota
Parakargo

**Parakargo** je zhadzovanie tovaru (alebo aj vozidiel) z lietadla v kontajneroch s padákom.

Používa sa tam, kde nie je letisko a treba tam niečo doručiť, napr.

* vo vojne
* pri humanitárnych katastrofách
* pri horolezcoch
* keď treba šetriť - lacnejšie raz veľkým lietadlom ako veľa malými - keď nemusí pristáť, šetrí palivo.

Kategória:Letecká doprava